
U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu, u stečajnom predmetu, odlučujući o prijedlogu Financijske agencije (OIB 85821130368) za otvaranje stečajnog postupka nad dužnikom O. K. TRANSPORTI jednostavno društvo s ograničenom odgovornošću za prijevoz  Škrljevo, Škrljevo 4 (MBS 040370266 – OIB 24919338223), dana 29. studenog 2018.


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom O. K. TRANSPORTI jednostavno društvo s ograničenom odgovornošću za prijevoz  Škrljevo, Škrljevo 4  (MBS 040370266 – OIB 24919338223). 

II	Troškovi postupka u iznosu od 1.175,00 kn namirit će se uplaćenog predujma.


Obrazloženje


	Na prijedlog Financijske agencije ovosudnim rješenjem pod poslovnim brojem 7 St-243/2018-3 od 9. travnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom daljnjeg postupka osoba ovlaštena za zastupanje dužnika je dana 29. studenog 2018. dostavila sudu podnesak u kojem je navedeno da su na račun dužnika položena  novčana  sredstava (list 37 i 38 spisa).
Uvidom u e-blokadu Financijske agencija utvrđeno je da dužnik nema nenamirenih obveza.
Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da će sud, ako dužnik do završetka prethodnoga postupka postane sposoban za plaćanje, postupak obustaviti, time da je u tom slučaju troškove provedenoga postupka dužan naknaditi dužnik.
Stoga je, kako je dužnik do završetka prethodnoga postupka postao sposoban za plaćanje, valjalo primjenom odredbe članka 128. stavak 9. SZ-a odlučiti kao pod točkom I izreke ovog rješenja.
Također je na osnovu iste odredbe u točki II izreke odlučeno o trošku koji je dužnik u obvezi naknaditi, a koji se odnosi na plaćanje predujma u Fond za namirenje troškova stečajnoga postupka u iznosu od 1.000,00 kn sukladno odredbi članka 114. stavak 1. SZ-a i trošak podnošenja prijedloga za otvaranje stečajnog postupka Financijskoj agenciji sukladno odredbi članka 3. Pravilnika o vrsti i visini naknade troškova financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka ("Narodne novine" broj  106/2015)  u iznosu od 175,00 kn. 

U Rijeci, 29. studenog 2018.

                                                                                                     Sudac

                                                                                                 Liljana Ugrin, v.r.





UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

